Мұрат Мәметжан, М.Қозыбаев атындағы СҚМУ-дің студенті

Туынды арқауы - қилы тағдыр

Сәбит Мұқанов атындағы облыстық гылыми-эмбебап кітапханада қазақстандық суретші әрі жазушы, бүгінде Германияда тұратын Болат Мекебаевтың "Долгая дорога к встрече" атты кітабының тусаукесері өтті. Рухани шараға туынды авторының өзі келіп қатысып, оқырмандарымен жүздесті.
Өнерсүйер қауымға Көкшетауда туып-өскен Болат Мекебаевтың есімі қылқалам шебері ретінде жақсы таныс. Ол соңғы жиырма жыл Германияда тұрып жатқанымен, туындылары арқылы Қазақстанды, қазақ ұлтының бастауын ғасырлар қойнауынан апатын мәдениеті мен тарихын әлемге танытып жұр.
"Долгая дорога к встрече" - автордың түңғыш кітабы. Жинаққа арқау етілген тақырып - 1941 жылы неміс ұлты өкілдерінің Қазақстанның солтүстік аймақтарына жер аударылуы. Кітапқа "Долгая дорога к встрече" повесінен бөлек, "Небо востока" очеркі мен өлеңдері енгізілген "От рассвета и до заката" романы да оқырманға қызық шығармалар-дың бірі. Басты кейіпкер-де-портацияланған неміс отбасының 12 жасар баласы.
 Туындымның басты кейіпкері Рафаил Шнельмен шеберханама бара жатқанда таныстым. Менің үйім мен шеберхананың арасы бар-жоғы үш минуттық жол. Сол жолда кезіктік. Ол менің қазақ екенімді бірден аңғарды. Кейін үйіне қонаққа шақырып, өмірі туралы әңгімелеп берді, менің қызыққаным соншалық, кітап жазуға отырдым, - дейді автор.
Жаңа кітаптың түсаукесер рәсіміне қаламыздың зиялы қауымы, Қазақстан халқы облыстық ассамблеясының өкілдері, кітапханашылар, өнер колледжі мен университеттің оқытушылары, студенттері қатысты.
Автор Петропавлдан кейін Астана және Алматы қалаларында да осы кітаптың түсаукесерін жасамақшы. Ал кітапты сатудан түскен қаржы Мағжан Жұмабаев ауданының орталығы - Булаево қаласында тұратын қатерлі ісік ауруына шалдыққан Анастасия Морозоваға емделу үшін беріледі.

